Държавен вестник, бр. 25, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  25
2. на всеки три години – доклад относно 
натрупания опит при прилагането на изисква­
нията на глава трета.“
§ 26. В чл. 41 след думите „събира такса“ 
се поставя запетая и се добавя „определена с 
тарифата по чл. 15“.
§ 27. В чл. 42, ал. 1 думите „всяко физическо 
или юридическо лице е длъжно“ се заменят със 
„заявителят е длъжен“.
§ 28. В чл. 45 след думите „ГМО на пазара“ 
се добавя „правилата и условията за съвмест­
но съществуване на генетично модифицирани 
култури с традиционното и биологичното зе­
меделие“.
§ 29. В чл. 46 се създава ал. 3:
„(3) Министърът на околната среда и водите 
може да разреши освобождаването на един и 
същи ГМО или комбинация от ГМО на едно 
място или на различни места, но със същата 
цел с едно разрешение, за  определения в него 
срок при условие, че е извършена оценка на 
риска за всяко отделно място и при спазване 
на процедурата по реда на чл. 47 – 52.“ 
§ 30. В чл. 47 се правят следните изменения 
и допълнения:
1. В ал. 1 се създават т. 3 и 4:
„3. резюме  на заявлението съгласно формат, 
определен в съответствие с наредбата по чл. 45;
4. икономически анализ на въздействието 
върху българското земеделие от освобождаване­
то в околната среда на генетично модифицирани 
видове от стопанска значимост за страната.“
2. В ал. 2:
а) в т. 1, буква „а“ думата „регистрация“ 
се заменя с „и единен идентификационен код 
или код“;
б) в т. 6 думите „методите за ремедиация“ 
се заменят с „техниките за премахване или 
инактивиране на ГМО след приключване на 
дейността“.
3. Алинея 5 се изменя така:
„(5) Към заявлението по ал. 1 се прилагат:
1. документ за платена такса, определена 
с тарифата по чл. 15, а за чуждестранните 
лица – и документ, удостоверяващ правния 
статус на заявителя, издаден в съответствие с 
националното му законодателство до три месеца 
преди подаване на заявлението;
2. декларация за съгласие от собствениците, 
когато заявителят не е собственик, и декла­
рация за съгласие за отглеждане на ГМО от 
собственика на земята, когато заявителят не 
е собственик.“
4. Създава се ал.  6:
„(6) Площите, необходими за спазване на 
отстоянията по този закон, се осигуряват от 
заявителя, който предоставя декларация, удос­
товеряваща това обстоятелство.“
§ 31. В чл. 48, ал. 1 думата „лица“ се заменя 
със „заявители“, а думите „или до съответни­
те компетентни органи на други държави“ се 
заличават.
§ 32. В чл. 49 се правят следните изменения 
и допълнения:
1. Създават се нови ал. 3 и 4:
„(3) Министърът на околната среда и водите 
изпраща на Европейската комисия резюме на 
заявлението по чл. 47, ал. 1, т. 3 в срок до 30 
дни от подаване на заявлението по чл. 46, ал. 2.
(4) По искане на държава – членка на Ев­
ропейския съюз, министърът на околната среда 
и водите изпраща цялата информация, която се 
съдържа в заявлението по чл. 46, ал. 2.“
2. Досегашната ал. 3 става ал. 5 и в нея 
думата „адекватността“ се заличава, а думите 
„методите за ремедиация“ се заменят с „техни­
ките за премахване или инактивиране на ГМО 
след приключването на дейността“.
3. Досегашните ал. 4 и 5 стават съответно 
ал. 6 и 7.
§ 33.  В чл. 50 се правят следните изменения 
и допълнения:
1. В ал. 1 думите „ал. 5“ се заменят с „ал. 7“ 
и след думите „45 дни“ се добавя „от изготвяне 
на становището“.
2. В ал. 2 думите „ал. 5“ се заменят с „ал. 7“.
§ 34. В чл. 51 се правят следните изменения 
и допълнения:
1. Алинея 1 се изменя така:
„(1) Въз  основа  на  становището на коми­
сията, икономическия анализ по чл. 47, ал. 1, 
т. 4, резултатите от общественото обсъждане, 
коментарите, направени от останалите дър­
жави – членки на Европейския съюз, и след 
съгласуване с министъра на земеделието и 
храните министърът на околната среда и водите 
в срок до 14 дни от датата на провеждане на 
общественото обсъждане изготвя проект на 
разрешение за освобождаване на ГМО или 
комбинация от ГМО в околната среда и го 
представя  за одобрение от Министерския съвет.“
2. Създават се нови ал. 2 и 3:
„(2) Министерският съвет се произнася с 
решение в срок до 14 дни от постъпването на 
материалите по ал. 1.
(3) В срок до 90 дни от подаване на заявле­
нието министърът на околната среда и водите:
1. издава разрешение за освобождаване на 
ГМО или комбинация от ГМО в околната среда 
при положително решение на Министерския 
съвет;
2. отказва издаването на разрешение по 
собствена преценка въз основа на информа­
цията по ал. 1 или при отрицателно решение 
на Министерския съвет.“
3. Досегашната ал. 2 става ал. 4 и в нея в 
т. 2 думите „ал. 4“ се заменят с „ал. 6“.
4. Досегашната ал. 3 става  ал. 5.
5. Досегашната ал. 4 става ал. 6 и се из­
меня така:
„(6) В разрешението по ал. 3, т. 1 се опреде­
лят срокът и условията, при които се извършва 
освобождаването на ГМО в околната среда,